钦定古今图书集成/明伦汇编/官常典/第742卷 > 毕文
## 钦定古今图书集成/明伦汇编/官常典/第742卷 > 毕文

按《山西通志》：“文，游击将军，太原卫指挥，以事下狱。嘉
靖间，巡抚葛议减标兵粮，众军鼓噪，剽掠城市，焚劫
公府。欲推文为长，撞阑门，露刃罗拜曰：‘某等计出无
聊，愿戴将军’。文怒骂不从，且谕以大义，贼遂剸以刃，
遇害。少司马万恭抚晋，知其事，檄下有司，建忠义祠
于北门瓮城外，后敕建忠节坊。”